Diari Oficial de la Generalitat Valenciana


Sumari del DOGV 3254, del 01-06-1998 (1998/3667)

RESOLUCIÓ de 27 d'abril de 1998, de la Direcció General d'Indústria i Energia, per la qual s'autoritza la línia elèctrica aèria a 132 kV, doble circuit, derivació a Catadau de la d'Urrutia-Torrent, i es declara en concret la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3254

Data del DOGV
:   01-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/3667


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 27 d'abril de 1998, de la Direcció General d'Indústria i Energia, per la qual s'autoritza la línia elèctrica aèria a 132 kV, doble circuit, derivació a Catadau de la d'Urrutia-Torrent, i es declara en concret la seua utilitat pública. [1998/Q3667]
  
Vistos l'expedient incoat pel Servei Territorial d'Indústria i Energia de València a instància d'Iberdrola, SA, relatiu a l'autorització de la línia elèctrica aèria a 132 kV, doble circuit, derivació a Catadau de la d'Urrutia-Torrent, i la declaració en concret de la seua utilitat pública.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; Decret 2.619/1966, de la mateixa data, sobre expropiació forçosa en matèria d'instal·lacions elèctriques; Llei 40/1994, de 30 de desembre, d'Ordenació del Sistema Elèctric Nacional; Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental, i la Llei 2/1989, de 3 de març, de la Generalitat Valenciana sobre Impacte Ambiental.
  
Atés que, amb data 19 de desembre de 1997, la Conselleria de Medi Ambient va formular declaració d'impacte ambiental en la qual estima acceptable, als únics efectes mediambientals i sense perjudici de l'obtenció prèvia de les autoritzacions sectorials que hi siguen d'aplicació, el Projecte de Línia Aèria de Transport d'Energia Elèctrica a 132 kV als termes municipals de Catadau, Llombai i Real de Montroi (València), el promotor dels quals és Iberdrola, SA, tenint en compte allò que s'ha disposat en l'estudi d'impacte ambiental, el compliment de les mesures correctores que hi proposa i sempre que es complisquen les condicions que es recullen en la part dispositiva de aquesta resolució.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe favorable, de data 20 de febrer de 1998, emés pel Servei Territorial d'Indústria i Energia de València.
  
Aquesta Direcció General d'Indústria i Energia, resol:
  
Primer
  
Autoritzar a Iberdrola, SA, la línia elèctrica aèria a 132 kV, doble circuit, derivació a Catadau de la d'Urrutia-Torrent, les característiques principals de la qual són les següents:
  
- Tensió: 132 kV.
  
- Origen: ST de Catadau.
  
- Final: L./Urrutia-Torrent.
  
- Longitud: 11.767,5 metres.
  
- Suports estructura metàl·lica.
  
- Conductor: doble circuit d'alumini 381 mm2 de secció total (Al 337,3 mm2 + Ac 43,7 mm2).
  
- Cable de terra tipus Ac-50 i OPGW-14.
  
- Aïllament cadena 10 aïlladors de vidre tipus U100 BS.
  
- Capacitat de transport màxima 162 MVA.
  
Segon
  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 10/1996, sobre Expropiació Forçosa i Sancions en Matèria d'Instal·lacions Elèctriques, i el seu reglament, d'aplicació segons el Decret 2.619/1966, de 20 d'octubre.
  
Tercer
  
Aprovar el projecte d'execució, i sotmetre'l a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de 6 mesos, comptats des de la notificació d'aquesta resolució.
  
3. El titular donarà compte de la terminació de les obres al Servei Territorial d'Indústria i Energia de València a l'efecte de reconeixement definitiu i extensió de l'acta de posada en marxa.
  
4. L'administració deixarà sense efecte aquesta resolució en qualsevol moment en què hi observe l'incompliment de les condicions imposades.
  
5. Condicions d'ordre mediambiental.
  
- Per al traçat de la línia es considera viable l'alternativa II modificat al seu pas per la muntanya Matamon, des del punt 20 al 26 segons el plànol de planta general de projecte, on haurà de desplaçar-se cap al nord del barranc denominat Riu Sec, recolzar-se en camins o zones agrícoles existents, i aproximar-se en aquest tram a l'alternativa I.
  
- Es procedirà a senyalitzar els fils de terra als trams en els quals la línia creue o passe prop de zones de barrancs, tossals o àrees obertes de matoll. S'utilitzaran elements salvaocells situats cada 10 metres en cada fil, de forma que en el recorregut de la línia s'observe un element cada cinc metres. Aquests salvaocells tindran a més a més amb bandes luminiscents que els facen visibles per a les rapaces nocturnes.
  
Contra aquesta resolució que no posa fi a la via administrativa podrà interposar-se un recurs ordinari davant del conseller d'Ocupació, Indústria i Comerç, en el termini d'un mes, comptat des del dia de la notificació d'aquesta resolució, de conformitat amb allò que s'ha disposat en l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 27 d'abril de 1998.- El director general d'Indústria i Energia: José Luis Ramírez Sorribes.